

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOVARNIK**

**OPĆINSKI NAČELNIK**

KLASA: 024-10/25-01/01

URBROJ: 2196-28-03-25-1

Tovarnik, 05.09.2025.

Na temelju čl. 25. st. 1. Zakona o regionalnom razvoju Republike Hrvatske (NN br. 147/14, 123/17 i 118/18), čl. 24. st. 3. Zakona o sustavu strateškog planiranja upravljanja razvojem Republike Hrvatske (NN br. 123/17 i 151/22), čl. 11. st. 2. Uredbe o smjernicama za izradu akata strateškog planiranja od nacionalnog značaja i od značaja za JLP(R)S (NN br. 37/23) i čl. 48. Statuta Općine Tovarnik („Službeni vjesnik Vukovarsko-srijemske županije“ br. 3/22 i 9/25), načelnik Općine Tovarnik dana 05. rujna 2025. godine *donosi*:

**ODLUKU**

**o pokretanju postupka izrade Provedbenog programa Općine Tovarnik**

**za razdoblje 2025. – 2029.godine**

**I.**

Ovom se Odlukom pokreće postupak izrade Provedbenog programa Općine Tovarnik za razdoblje 2025. – 2029.godine (u daljnjem tekstu: Provedbeni program).

**II.**

Provedbeni program je kratkoročni akt strateškog planiranja kojim će se definirati posebni ciljevi za provedbu strateških ciljeva za daljnji razvoj Općine Tovarnik u skladu s definiranim ciljevima Nacionalne razvojne strategije RH 2020. – 2030.

**III.**

Provedbeni program razvoja bit će usmjeren na definiranje osnovnih polazišta daljnjeg uravnoteženog razvoja Općine Tovarnik, utemeljenog na održivom i učinkovitom korištenju raspoloživih resursa, sukladno načelu partnerstva i suradnje te ostalim temeljnim načelima politike regionalnog razvoja.

**IV.**

Načelnik Općine Tovarnik imenovao je lokalnog koordinatora za strateško planiranje koji će sudjelovati u cijelom postupku izrade Provedbenog programa, ravnatelja Razvojne agencije TINTL, Alberta Vargu.

**V.**

O ovoj Odluci informirat će se javnost sukladno odredbama Zakona o sustavu strateškog planiranja i upravljanja razvojem Republike Hrvatske, objavom na oglasnoj ploči Općine Tovarnik i na službenim web stranicama Općine Tovarnik.

**VI.**

Ova Odluka stupa na snagu danom donošenja i objavit će se u „Službenom vjesniku“ Vukovarsko-srijemske županije.

**NAČELNIK OPĆINE TOVARNIK**

Anđelko Dobročinac, dipl. ing.

.